Poliția la UNTOLD. O femeie vindea brățări de triaj furate de la un centru de testare.
O femeie a vândut online, pentru Untold, brățări de triaj pentru persoane testate negativ. Polițiștii din Cluj-Napoca au început verificări. A fost identificată femeia care vindea brățările nedestinate comercializării.
Femeia a vândut online brățări de triaj pentru Untold persoanelor care au vrut să participe la festival. Brățările erau pentru oamenii care au fost testați negativ pentru COVID-19. Acestea fuseseră furate dintr-un centru de testare.Polițiștii din Cluj-Napoca au început verificări, după ce au fost sesizați de către reprezentanții Untold că, pe o platformă de socializare online, a fost observat un anunț prin care o femeie oferea spre vânzare brățări de triaj epidemiologic, pentru persoane testate negativ la COVID-19.A fost identificată femeia care vindea brățările nedestinate comercializării. Poliția Cluj spune că erau furate de la centrul de testare de pe strada Splaiul Independenței din Cluj-Napoca."Sunt continuate cercetările privind săvârșirea infracțiunii de furt, faptă prevăzută și pedepsită de Codul Penal", este anunțul Poliției clujene.